CELEX: 62008TN0398
Language: fi
Date: 2008-09-22 00:00:00
Title: Asia T-398/08: Kanne 22.9.2008 — Tekijänoikeusjärjestö ZAIKS v. komissio

8.11.2008   
            
            
               FI
            
            
               Euroopan unionin virallinen lehti
            
            
               C 285/53
            
         Kanne 22.9.2008 — Tekijänoikeusjärjestö ZAIKS v. komissio
   (Asia T-398/08)
   (2008/C 285/94)
   Oikeudenkäyntikieli: puola
   Asianosaiset
   
      Kantaja: Tekijänoikeusjärjestö ZAIKS (Varsova, Puola) (edustajat: oikeudelliset neuvonantajat B. Borkowska ja M. Błeszyński)
   
      Vastaaja: Euroopan yhteisöjen komissio
   Vaatimukset
   
               —
            
            
               EY 81 artiklan ja ETA-sopimuksen 53 artiklan mukaisesta menettelystä 16.7.2008 tehdyn komission päätöksen (asia COMP/C2/38.698-CISAC) 3 artikla ja 4 artiklan 2 ja 3 kohta (siltä osin kuin näissä viitataan 3 artiklaan) on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä asiassa kantaja vaatii EY 81 artiklan ja ETA-sopimuksen 53 artiklan mukaisesta menettelystä 16.7.2008 tehdyn komission päätöksen (asia COMP/C2/38.698-CISAC) osittaista kumoamista siltä osin kuin siinä on kyse yhdenmukaistetuista menettelytavoista, jotka liittyvät ehtoihin, joita sovelletaan yhteisvalvontajärjestöjen hallinnoidessa musiikkiteosten julkista esittämistä koskevia oikeuksia ja myöntäessä vastaavia lisenssejä, ja jotka ovat muodoltaan sellaisia vastavuoroisuussopimuksissa sovellettavia liittymistä koskevia rajoituksia, jotka sisältyvät CISACin (tekijänoikeusjärjestöjen kansainvälinen katto-organisaatio) mallisopimuksiin, tai käytännössä sovellettuja rajoituksia.
   Kantaja vetoaa kanteensa tueksi seuraaviin kanneperusteisiin.
   
               —
            
            
               Kaikkia käsitteen ”yhdenmukaistettu menettelytapa” asianmukaisen tulkinnan kannalta olennaisia edellytyksiä koskevan kokonaisvaltaisen harkinnan puuttuminen, koska esillä olevan asian tosiasiallista tilannetta on tarkasteltu puutteellisesti ja koska kaikkia tekijänoikeuksien yhteisvalvontaan erottamattomasti kuuluvia seikkoja ei ole otettu huomioon
            
         
               —
            
            
               Vastavuoroisuussopimuksiin liittyvää alueperiaatetta koskeva arviointivirhe
            
         
               —
            
            
               Olemassa olevan tekijänoikeuksien yhteisvalvontaa koskevan järjestelmän mahdollisista muutoksista aiheutuvien seurausten virheellinen tulkinta ja arviointi
            
         
               —
            
            
               Kaikkien asiaa koskevien todisteiden arvioimatta jättäminen, koska kantajan tekijänoikeusjärjestön ZAIKS erityisestä toiminnasta ja yhteisvalvontaa koskevasta Puolan lainsäädännöstä esittämiä tosiseikkoja ei ole otettu huomioon